Document ID: 31992R2334

Uredba Sveta (EGS) št. 2334/92
z dne 7. avgusta 1992
o spremembi Uredbe (EGS) št. 3906/89 z namenom razširiti gospodarsko pomoč, tako da bo vključevala tudi Slovenijo
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ker Uredba (EGS) št. 3906/89 [3], zagotavlja gospodarsko in humanitarno pomoč, za podporo procesom gospodarskih in družbenih reform v več državah Srednje in Vzhodne Evrope;
ker so države, ki izpolnjujejo pogoje za to pomoč, navedene v seznamu v Prilogi navedene Uredbe;
ker je treba zaradi osamosvojitve Slovenije to državo kot novo državo vključiti na seznam upravičenih držav, da bi na tej osnovi lahko še naprej prejemala pomoč v okviru ukrepov, ki jih določa Uredba (EGS) št. 3906/89, ki je bila razširjena, tako da od 17. septembra 1990 vključuje tudi Jugoslavijo,
SPREJEL NASLEDNJO UREDBO:
Člen 1
Naslednja država se vključi v Prilogo Uredbe (EGS) št. 3906/89:
"SLOVENIA"
.
Člen 2
Ta uredba prične veljati tretji dan po objavi v Uradnem listu Evropskih skupnosti.
Ta Uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 1992

Labels: 0
18
19
5